ORDE do 6 de xullo de 2004 pola que se aproba a conta xeral de liquidación e se distribúe o caudal remanente da herdanza intestada de Emilia de los Reyes García Gómez.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/08/2004

Por comunicación do Xulgado de Primeira Instancia e Instrución número seis de Ferrol iniciouse o expediente para o recoñecemento da Comunidade Autónoma de Galicia como herdeira do ab intestato de Emilia de los Reyes García Gómez, de acordo co disposto nos artigos 153 e 154 da Lei 4/1995, do 24 de maio, do dereito civil de Galicia, que regulan a sucesión intestada a favor da Comunidade Autónoma de Galicia.
Emilia de los Reyes García Gómez, co derradeiro domicilio en Ferrol, finou o 7 de maio de 2001 sen ter outorgado testamento, datos que quedan acreditados no Rexistro Civil de Ferrol e mediante certificación do Rexistro Xeral de Actos de Derradeiras Vontades.
Por auto de declaración de herdeiros 469/2001, do 14 de novembro de 2002, o Xulgado de Primeira Instancia e Instrución número seis de Ferrol declarou vacante a súa herdanza adxudicando esta á Comunidade Autónoma de Galicia.
O 16 de decembro de 2002 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, non habendo ningunha petición dos ditos bens.
Fundamentos xurídicos.
Lei 4/1995, do 24 de maio, do dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución dos bens hereditarios,
RESOLVO:
Primeiro.-Estimar conforme a seguinte conta xeral de liquidación a herdanza de Emilia de los Reyes García Gómez:
Bens e dereitosValor-Tesouraría:
Diñeiro en efectivo42,10 A
Banesto, nº c/c 0030 6151 25 00002282722.733,16 A
Banco Pastor nº c/c 0072 0188 97 00002020116.020,71 A
Total de bens e dereitos8.795,97 A-Gastos:
Rexistro da Propiedade nº 1 Santiago20,91 A
Rexistro da Propiedade de Ferrol6,97 A
Rexistro da Propiedade de Ferrol6,97 A
Total líquido:8.761,12 A
Segundo.-Tendo en conta:
* O capital remanente líquido resultante: 8.761,12 euros.
* A inexistencia de solicitudes.
Segundo o anterior propoño que se proceda ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 8.761,12 euros, co apercibimento de que este importe deberá quedar afecto a establecementos de asistencia social ou institucións de cultura, preferentemente radicados na última residencia do causante, concello de Ferrol, e, en todo caso, en territorio galego.
Terceiro.-Esta resolución pon fin á vía administrativa e contra dela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercer calquera outro recurso que estime oportuno.
Santiago de Compostela, 6 de xullo de 2004.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA